CELEX: 62015CN0397
Language: fi
Date: 2015-07-23 00:00:00
Title: Asia C-397/15: Ennakkoratkaisupyyntö, jonka Landgericht Itzehoe (Saksa) on esittänyt 23.7.2015 – Raiffeisen Privatbank Liechtenstein AG v. Gerhild Lukath

28.9.2015   
            
            
               FI
            
            
               Euroopan unionin virallinen lehti
            
            
               C 320/18
            
         Ennakkoratkaisupyyntö, jonka Landgericht Itzehoe (Saksa) on esittänyt 23.7.2015 – Raiffeisen Privatbank Liechtenstein AG v. Gerhild Lukath
   (Asia C-397/15)
   (2015/C 320/25)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Landgericht Itzehoe
   
      Pääasian asianosaiset
   
   
      Kantaja: Raiffeisen Privatbank Liechtenstein AG
   
      Vastaaja: Gerhild Lukath
   
      Muut osapuolet: Rüdiger Boy, Boy Finanzberatung GmbH, Christian Maibaum, Vienna-Life Lebensversicherungs AG ja Frank Weber
   
      Ennakkoratkaisukysymykset
   
   
               1)
            
            
               Onko pankin ja kuluttajan tekemää luottosopimusta, joka liittyy henkivakuutussopimukseen ja luoton vakuutena olevaa pääomasijoitusta koskevaa neuvontaa ja välitystä koskevaan sopimukseen, pidettävä sopimusvelvoitteisiin sovellettavasta laista 19.6.1980 tehdyn yleissopimuksen (1) 5 artiklan 2 kohdassa tarkoitettuna palvelujen suorittamista koskevana sopimuksena?
            
         
               2)
            
            
               Onko sopimusvelvoitteisiin sovellettavasta laista 19.6.1980 tehdyn yleissopimuksen 5 artiklan 2 kohta sovellettavissa myös tilanteessa, jossa mainonta tai yhteydenotto tapahtuu maassa, jossa on kuluttajan pääasiallinen asuinpaikka, mutta kuluttaja allekirjoittaa sopimukset tilapäisessä asuinpaikassaan, jos kuluttajan sopimuskumppani tai tämän edustaja on vastaanottanut kuluttajan tilauksen valtiossa, jossa on kuluttajan pääasiallinen asuinpaikka?
            
         
      (1)  EYVL L 266, s. 1.